**Δυνατότητα Επέκτασης**

Προτείνεται να διοργανωθούν εκδηλώσεις όπως:

* Παρουσιάσεις και συζητήσεις των μαθητών/τριών σχετικά με τον κόσμο της ναυτιλίας.
* Παρουσιάσεις των αποτελεσμάτων του εργαστηρίου από τους/τις μαθητές/τριες προς τους/τις εκπαιδευτικούς.
* Συζητήσεις και παρουσιάσεις σε γονείς/κηδεμόνες.

Επιπλέον, μπορούν να προγραμματιστούν:

* Δράσεις προβολής των αποτελεσμάτων του εργαστηρίου στους τοπικούς φορείς και στην τοπική κοινωνία.
* Παρουσιάσεις και επισκέψεις σε επιχειρήσεις και φορείς που συνδέονται με τη ναυτιλία.

Το πρόγραμμα, επιπλέον, μπορεί να συνδεθεί με τα γνωστικά αντικείμενα της Γλώσσας (ενδεικτικά «Θαλασσινό σχολείο», «Οι ακροβάτες της θάλασσας», «Γη και θάλασσα», «Η χελωνίτσα Καρέττα - Καρέττα και το παλιό Φολκσβάγκεν»), της Μελέτης Περιβάλλοντος (ενδεικτικά «Ο τόπος μας» - «Ενδιαφερόμαστε για το περιβάλλον»), των Μαθηματικών ( ενδεικτικά «2η Ενότητα: Μετρήσεις μήκους - Πράξεις αφαίρεσης και πολλαπλασιασμού - Στερεά σώματα») και της Ιστορίας (ενδεικτικά «Ενότητα 4η: Η Αργοναυτική Εκστρατεία»).