**Προσβασιμότητα**

Στο πλαίσιο του προγράμματος έχει προβλεφθεί η προσβασιμότητα για μαθητές/τριες με αναπηρίες ή/και ειδικές εκπαιδευτικές ανάγκες, μέσω της ενσωμάτωσης στο πρόγραμμα δραστηριοτήτων οι οποίες μπορούν να διαφοροποιηθούν καταλλήλως και να προσαρμοστούν στις ανάγκες του/της κάθε μαθητή/τριας. Ταυτόχρονα, γίνεται χρήση πολυαισθητηριακού υλικού, ενώ οι απλοποιημένες οδηγίες επιτρέπουν την πρόσβαση στο εργαστήριο σε όλους/ες με ένα συμπεριληπτικό τρόπο. Τα φύλλα εργασίας και ο οδηγός εκπαιδευτικού παρέχουν κατάλληλο οπτικοακουστικό υλικό το οποίο δύναται να προσελκύσει το ενδιαφέρον όλων των μαθητών/τριών. Τέλος, η συνεργασία σε μικρές ομάδες, που προβλέπεται στην πλειοψηφία των δραστηριοτήτων, διευκολύνει την ενεργό συμμετοχή όλων των μαθητών/τριών.