**Φιλοσοφία - Σκοπιμότητα**

Η ναυτιλία σήμερα - μαζί με τον τουρισμό - είναι ένας (1) από τους δύο (2) πιο σημαντικούς κλάδους της ελληνικής οικονομίας. Δημιουργεί πάνω από το επτά τοις εκατό (7%) του Ακαθάριστου Εγχώριου Προϊόντος της χώρας μας και προσφέρει ευκαιρίες εργασίας και σταδιοδρομίας σε δεκάδες χιλιάδες Έλληνες βελτιώνοντας την ποιότητα της ζωής τους και των οικογενειών τους. Η Ελλάδα είναι μια χώρα με τεράστια ναυτική παράδοση. Από την αρχαιότητα μέχρι σήμερα, οι Έλληνες έχουν ταξιδέψει σε όλες τις θάλασσες, μεταφέροντας αγαθά και πολιτισμό.

Με περισσότερα από έξι χιλιάδες (6.000) νησιά και πάνω από δέκα τρείς (13.000) χιλιόμετρα ακτογραμμής, η θάλασσα ήταν πάντα ένα κομμάτι της ζωής των Ελλήνων. Δεν είναι τυχαίο ότι παρά το γεγονός ότι η Ελλάδα αν και είναι μια μικρή σε έκταση και πληθυσμό χώρα, η ναυτιλία της σήμερα είναι η μεγαλύτερη στον κόσμο, με πάνω από πέντε χιλιάδες επτακόσια (5.700) μεγάλα πλοία να μεταφέρουν αγαθά σε κάθε γωνιά του πλανήτη.

Παρόλο που η ναυτιλία προσφέρει εξαιρετικές αμοιβές και εξασφαλισμένο επαγγελματικό μέλλον, όλο και λιγότεροι/ες νέοι/ες μας επιλέγουν να ασχοληθούν με τα ναυτικά επαγγέλματα καθιστώντας την ναυτική εκπαίδευση περισσότερο απαραίτητη από ποτέ. Στόχος αυτού του εργαστηρίου είναι να καλλιεργήσει δεξιότητες που σχετίζονται με τον κόσμο της ναυτιλίας και ταυτόχρονα να ενημερώσει τους/τις μαθητές/τριες για τα σχετικά επαγγέλματα.