**Εργαστήριο 4: «Το θαλάσσιο εμπόριο και οι θαλάσσιες διαδρομές»**

**Οδηγός εκπαιδευτικού**

Διάρκεια: 2 διδακτικές ώρες

📌Προσδοκώμενα μαθησιακά αποτελέσματα.

Έπειτα από την ολοκλήρωση του εργαστηρίου, οι μαθητές/τριες θα είναι σε θέση να:

- δημιουργούν θαλάσσιες εμπορικές διαδρομές και να σχεδιάζουν δράσεις που συνδέονται με την θάλασσα και την αγορά προϊόντων,

- σχεδιάζουν τις βασικές εμπορικές θαλάσσιες διαδρομές από την αρχαιότητα έως σήμερα και να προτείνουν εναλλακτικές θαλάσσιες εμπορικές διαδρομές για συγκεκριμένα προϊόντα.

**Δραστηριότητες**

**Δραστηριότητα 1: Εισαγωγή και σύνδεση με το προηγούμενο εργαστήριο (5λ)**

**Ο/Η εκπαιδευτικός εισάγει τους/τις μαθητές/τριες στο επόμενο εργαστήριο, αναφέροντας ότι θα ανακαλύψουν το θαλάσσιο εμπόριο και τις θαλάσσιες διαδρομές, αφού πρώτα πραγματοποιήσει τη σύνδεση με το προηγούμενο εργαστήριο.**

Ενδεικτικό εισαγωγικό κείμενο:

***💰*** *Το εμπόριο είναι η* ***ανταλλαγή αγαθών και προϊόντων*** *μεταξύ ανθρώπων, πόλεων και χωρών. Βοηθά τους ανθρώπους να έχουν ό,τι χρειάζονται και την ίδια στιγμή συνδέει λαούς, δημιουργώντας φιλίες και συνεργασίες!*

*Όταν τα προϊόντα μεταφέρονται με πλοία μέσα από την θάλασσα, τότε έχουμε το θαλάσσιο εμπόριο!*

**Δραστηριότητα 2: Τι είναι το εμπόριο και γιατί είναι σημαντικό για την οικονομία και την ανθρωπότητα (40λ)**

2.1. Ο/Η εκπαιδευτικός αξιοποιεί την τεχνική του καταιγισμού ιδεών για να αναστοχαστούν οι μαθητές/τριες ως προς την ερώτηση: «Τι είναι το εμπόριο και γιατί είναι σημαντικό για την οικονομία και την ανθρωπότητα;» (10λ)

2.2. Ο/Η εκπαιδευτικός παρουσιάζει (15λ)

* Πώς λειτουργεί το θαλάσσιο εμπόριο;
* Βασικά αγαθά που μεταφέρονται μέσω της θάλασσας (πετρέλαιο, σιτηρά, αυτοκίνητα, ηλεκτρονικά κ.λπ.).

2.3. Χάρτης εμπορικών θαλάσσιων διαδρομών (βλ. φύλλο εργασίας 2.3). Τα παιδιά ενώνουν πόλεις και λιμάνια με γραμμές και εξηγούν τι μεταφέρεται. (15λ)

**Οδηγίες:** Ο/Η εκπαιδευτικός δίνει στα παιδιά χάρτες του κόσμου και κάρτες με προϊόντα (π.χ. πετρέλαιο, σιτηρά, αυτοκίνητα). Τα παιδιά πρέπει να χαράξουν τις πιθανές θαλάσσιες διαδρομές αυτών των προϊόντων από την χώρα παραγωγής στην χώρα κατανάλωσης.

Σύντομες πληροφορίες για αξιοποίηση στο εργαστήριο

**Γιατί Είναι Σημαντικό το Θαλάσσιο Εμπόριο;**

Το θαλάσσιο εμπόριο συμβάλλει στην παγκόσμια οικονομία με πολλούς τρόπους, όπως:

⚓ με την **Οικονομική Ανάπτυξη:** Επιτρέπει στις χώρες να εμπορεύονται προϊόντα που δεν παράγουν τοπικά, δημιουργώντας εισοδήματα και πλούτο.

⚓με τη **Διασύνδεση διαφορετικών Κόσμων:** Συνδέει ηπείρους και πολιτισμούς, ενισχύοντας τη συνεργασία μεταξύ των λαών.

⚓με τη **Μεταφορά Βασικών Προϊόντων:** Από καύσιμα, μέχρι τρόφιμα και αυτοκίνητα, το εμπόριο μέσω της θάλασσας είναι ζωτικής σημασίας για τους λαούς και για τα κράτη.

⚓ με την **Ανάπτυξη της Τεχνολογίας:** Οι ναυτιλιακές εταιρείες επενδύουν συνεχώς σε σύγχρονα πλοία και σε φιλικές προς το περιβάλλον τεχνολογίες!

**Πώς λειτουργεί το θαλάσσιο εμπόριο και τι είναι οι θαλάσσιες διαδρομές;**

Η θάλασσα είναι ένας μεγάλος «δρόμος» που συνδέει διαφορετικές χώρες και ηπείρους. Οι θαλάσσιες διαδρομές είναι τα «μονοπάτια» που ακολουθούν τα πλοία για να μεταφέρουν εμπορεύματα και ανθρώπους από το ένα μέρος στο άλλο.

**Γιατί είναι σημαντικές οι θαλάσσιες διαδρομές;**

🌎Συνδέουν χώρες και ηπείρους

🚢 Μεταφέρουν φαγητό, καύσιμα και προϊόντα

💰 Βοηθούν το εμπόριο και τις οικονομίες των χωρών

⛵**Σημαντικές Θαλάσσιες Διαδρομές στο Παρελθόν**

**Αρχαία εποχή**: **Οι Φοίνικες** κυριαρχούσαν στο εμπόριο από τη Μέση Ανατολή στη Μεσόγειο, ανταλλάσσοντας πολύτιμα αγαθά. Ήταν γνωστοί για την πορφυρή βαφή, που έφτιαχναν από κοχύλια και χρησιμοποιούσαν για να βάφουν υφάσματα. Επίσης, πουλούσαν ξύλα από τα μεγάλα δάση του Λιβάνου, όπως ο κέδρος. Επιπλέον, εμπορεύονταν μέταλλα, που ήταν πολύ χρήσιμα στην κατασκευή των καραβιών, ελεφαντόδοντο, αρώματα και μπαχαρικά, βοηθώντας διαφορετικούς λαούς να γνωρίσουν νέα προϊόντα και να συνδεθούν μεταξύ τους.

**Μεσαίωνας**: **Ο δρόμος του μεταξιού** και η ναυτιλιακή επέκταση **των Ευρωπαίων**. Ο δρόμος του μεταξιού ήταν ένα μεγάλο δίκτυο εμπορικών διαδρομών που συνέδεε την Κίνα με πολλές άλλες χώρες, μέχρι την Ευρώπη.

📍 Ο Μάρκο Πόλο συνδέεται άμεσα με τον Δρόμο του Μεταξιού, αφού ξεκίνησε από τη Βενετία και έφτασε μέχρι την Κίνα!

❓Ήξερες ότι ο Χριστόφορος Κολόμβος επηρεάστηκε από τις ιστορίες και τις εμπειρίες του Μάρκο Πόλο;

📌 **Οι σπουδαιότερες θαλάσσιες διαδρομές σήμερα**

Ορισμένες **θαλάσσιες διαδρομές** είναι πιο πολυσύχναστες από άλλες λόγω της **στρατηγικής τους θέσης** και της **οικονομικής τους σημασίας**:

Οι Μεγαλύτερες Θαλάσσιες Διαδρομές στον Κόσμο 🌍🚢

Η θάλασσα είναι ένας μεγάλος δρόμος για τα πλοία! Μέσα από αυτήν, ταξιδεύουν φαγητά, ρούχα, αυτοκίνητα, ακόμα και πετρέλαιο, που βοηθάει τα αυτοκίνητα και τα πλοία να κινούνται. Ας δούμε μερικές από τις πιο σημαντικές θαλάσσιες διαδρομές στον κόσμο!

1. **Από την Ασία στην Ευρώπη** 🚢

📍Διαδρομή:  
Κίνα → Σιγκαπούρη → Θαλάσσιο Πέρασμα της Μαλαισίας → Ινδικός Ωκεανός → Ερυθρά Θάλασσα → Διώρυγα του Σουέζ → Μεσόγειος Θάλασσα → Ευρώπη

🔹Τι μεταφέρει; Ρούχα, ηλεκτρονικά, παιχνίδια, αυτοκίνητα.

🔹Γιατί είναι σημαντική; Είναι ο δρόμος που ενώνει την Ασία με την Ευρώπη!

2. **Από την Ασία στην Αμερική** 🌎

📍Διαδρομή:  
Κίνα → Θαλάσσιο Πέρασμα της Μαλαισίας → Ειρηνικός Ωκεανός → Λος Άντζελες (ΗΠΑ)

🔹Τι μεταφέρει; Ρούχα, ηλεκτρονικά, φαγητό.

🔹Γιατί είναι σημαντική; Φέρνει προϊόντα από την Ασία στις Ηνωμένες Πολιτείες!

3. **Από τη Μέση Ανατολή στην Ασία** ⛽️

📍Διαδρομή:  
Κατάρ → Στενό του Ορμούζ → Ινδικός Ωκεανός → Θαλάσσιο Πέρασμα της Μαλαισίας → Κίνα

🔹Τι μεταφέρει; Πετρέλαιο και φυσικό αέριο.

🔹Γιατί είναι σημαντική; Βοηθάει την Κίνα και άλλες χώρες να έχουν καύσιμα για τα αυτοκίνητα και τα εργοστάσιά τους!

4. **Από τη Μέση Ανατολή στην Ευρώπη** ⚓

📍Διαδρομή:  
Σαουδική Αραβία → Στενό του Ορμούζ → Ερυθρά Θάλασσα → Διώρυγα του Σουέζ → Ευρώπη

🔹 Τι μεταφέρει; Πετρέλαιο.

🔹Γιατί είναι σημαντική; Η Ευρώπη χρειάζεται πετρέλαιο για να λειτουργούν τα αυτοκίνητα, τα αεροπλάνα και τα εργοστάσια!

5. **Από την Ευρώπη στην Αμερική (🇪🇺** → **🇺🇸)**

📍Διαδρομή:  
Ολλανδία → Ατλαντικός Ωκεανός → Νέα Υόρκη (ΗΠΑ)

🔹 Τι μεταφέρει; Φαγητό, ρούχα, αυτοκίνητα.

🔹Γιατί είναι σημαντική; Βοηθάει το εμπόριο ανάμεσα στην Ευρώπη και την Αμερική!

6**. Από την Νότια Αμερική στην Ευρώπη 🍌**

📍Διαδρομή:  
Αργεντινή → Ατλαντικός Ωκεανός → Ευρώπη

🔹 Τι μεταφέρει; Φαγητά, όπως μπανάνες, σόγια και κρέας.

🔹Γιατί είναι σημαντική; Φέρνει τροφή από τη Νότια Αμερική στην Ευρώπη!

7. **Από τη Ρωσία στην Κίνα μέσα από την Αρκτική ❄️**

📍Διαδρομή:  
Ρωσία → Παγωμένος Ωκεανός → Κίνα

🔹 Τι μεταφέρει; Πετρέλαιο, φυσικό αέριο, ξυλεία.

🔹Γιατί είναι σημαντική; Είναι ένας νέος δρόμος που γίνεται πιο εύκολος επειδή, λόγω της κλιματικής αλλαγής, οι πάγοι λιώνουν!

8. **Από τη Δυτική Ακτή των ΗΠΑ στην Ανατολική** 🌊

📍Διαδρομή:  
Λος Άντζελες → Ειρηνικός Ωκεανός → Διώρυγα του Παναμά → Ατλαντικός Ωκεανός → Νέα Υόρκη

🔹 Τι μεταφέρει; Εμπορεύματα μεταξύ των δύο (2) ακτών των ΗΠΑ.

🔹Γιατί είναι σημαντική; Βοηθάει τις ΗΠΑ να στέλνουν πράγματα από τη μία πλευρά της χώρας στην άλλη πιο γρήγορα!

**Δραστηριότητα 3: Το θαλάσσιο εμπόριο από την αρχαιότητα μέχρι σήμερα (45λ)**

3.1. Εισαγωγή: Ο/Η εκπαιδευτικός αναφέρεται σύντομα στις πρώτες θαλάσσιες διαδρομές στην ιστορία (Φοίνικες, Μεσαίωνας - Δρόμος του Μεταξιού) (10λ).

Σύντομες πληροφορίες για αξιοποίηση στο εργαστήριο

**🏛️** Από την αρχαιότητα μέχρι σήμερα, το θαλάσσιο εμπόριο αποτελεί **τον κύριο τρόπο μεταφοράς αγαθών** και έχει διαμορφώσει μέσα στους αιώνες πολλούς πολιτισμούς και οικονομίες.

🔹 Οι μεγάλες αυτοκρατορίες, όπως η Βρετανία, η Ισπανία και η Πορτογαλία, μεταξύ άλλων, **βασίστηκαν στην ναυτιλία** για να μεταφέρουν αγαθά, γνώσεις και πολιτισμούς και να επεκταθούν.

🔹 **Στα αρχαία χρόνια**, οι άνθρωποι μίας περιοχής αντάλλασσαν προϊόντα, όπως τρόφιμα, υφάσματα και κεραμικά, με άλλους λαούς. Έμποροι ταξίδευαν με καραβάνια ή καράβια και μετέφεραν αγαθά σε μακρινές περιοχές. Για παράδειγμα, οι αρχαίοι Έλληνες και οι Φοίνικες έκαναν εμπόριο με άλλους λαούς της Μεσογείου, φτάνοντας μέχρι τη Σικελία, τη Μασσαλία, αλλά και σε πόλεις του Εύξεινου Πόντου.

❓***Γρήγορο Κουΐζ για τα παιδιά;:*** *Θυμάσαι το ταξίδι του Ιάσωνα στην Κολχίδα για να πάρει το χρυσόμαλλο δέρας; Πού βρίσκεται η αρχαία Κολχίδα σήμερα;*

🔹 **Στον Μεσαίωνα**, οι εμπορικοί δρόμοι, όπως ο **Δρόμος του Μεταξιού (Silk Road),** βοήθησαν στη μεταφορά προϊόντων, όπως το μετάξι και τα μπαχαρικά, από την Κίνα και την Ινδία προς την Ευρώπη. Οι μεγάλες αγορές και τα λιμάνια γέμιζαν με εμπόρους και προϊόντα από όλο τον κόσμο.

🔹 **Στη σύγχρονη εποχή**, το εμπόριο έχει αλλάξει πολύ! Σήμερα, τα προϊόντα ταξιδεύουν γρήγορα με αεροπλάνα, πλοία και φορτηγά. Χάρις στο διαδίκτυο, οι άνθρωποι μπορούν να αγοράσουν προϊόντα από όλο τον κόσμο χωρίς να φύγουν από το σπίτι τους.

🔹 Πώς όμως, μεταφέρονται τα αγαθά αυτά; Γνωρίζουμε ότι σήμερα, **το ενενήντα τοις εκατό (90%) των αγαθών** που χρησιμοποιούμε καθημερινά, μεταφέρονται με πλοία.

**📥** Όταν μία χώρα στέλνει τα προϊόντα στο εξωτερικό, μιλάμε για **εξαγωγές.**

**📤** Όταν μία χώρα φέρνει προϊόντα από άλλες χώρες, τότε μιλάμε για **εισαγωγές**.

🔹 Οι εισαγωγές και οι εξαγωγές προϊόντων είναι πολύ σημαντικές γιατί βοηθούν τις χώρες να αποκτούν προϊόντα που δεν έχουν και να στέλνουν αυτά που παράγουν, δημιουργώντας έτσι φιλίες και συνεργασίες σε όλο τον κόσμο!

**Δύο γρήγορα κουΐζ για τα παιδιά;**

*❓ Ήξερες ότι από τον μεσαίωνα υπήρχε και* ***θαλάσσιος******δρόμος του μεταξιού*** *που ξεκινούσε από λιμάνια της νότιας Κίνας, διέσχιζε τον Ινδικό Ωκεανό και στην συνέχεια την Μέση Ανατολή και την Αφρική, όπως το Λιμάνι της Αλεξάνδρειας;*

*❓ Ήξερες ότι το πρώτο χαρτονόμισμα στην ιστορία της ανθρωπότητας κυκλοφόρησε στην Κίνα τον 11ο αιώνα μ.Χ. και ότι ο Μάρκο Πόλο μετέφερε την ιδέα στην Βενετία;*

3.2. Παιχνίδι αναζήτησης (15λ):

Οι μαθητές/τριες παρατηρούν έναν παγκόσμιο χάρτη και προσπαθούν να εντοπίσουν τα εξής:

* Μεγάλες θαλάσσιες διαδρομές του σήμερα.
* Μεγάλες διώρυγες του κόσμου και τον ρόλο τους.
* Εμπορικές οδούς Ασίας-Ευρώπης.
* Μεγάλα λιμάνια και τον ρόλο τους στο εμπόριο και στην οικονομία των χωρών.

Σύντομες πληροφορίες για αξιοποίηση στο εργαστήριο

**Τα Λιμάνια**

Τα λιμάνια είναι **μέρη στην θάλασσα,** όπου τα πλοία φορτώνουν και ξεφορτώνουν εμπορεύματα, όπως παιχνίδια, τρόφιμα, ρούχα, τρόφιμα αλλά και αυτοκίνητα, τηλεοράσεις, Η/Υ και smartphones!

Κάποια από τα μεγαλύτερα λιμάνια του κόσμου είναι:

**- Το λιμάνι της Σαγκάης (Κίνα):** Το πιο πολυσύχναστο λιμάνι στον κόσμο.

**- Το λιμάνι της Σιγκαπούρης:** Κομβικό σημείο μεταφοράς εμπορευμάτων στην Ασία.

**- Το Λιμάνι του Ρότερνταμ (Ολλανδία):** Το μεγαλύτερο λιμάνι της Ευρώπης.

**Οι διώρυγες**

Οι διώρυγες μειώνουν την **απόσταση**, τον **χρόνο** και το **κόστος μεταφοράς**.

Οι πιο γνωστές διώρυγες στον κόσμο είναι:

**-Η διώρυγα του Σουέζ** (Συνδέει την Μεσόγειο με την Ερυθρά Θάλασσα και την Ασία).

**-Η διώρυγα του Παναμά** (Συντομεύει την διαδρομή μεταξύ Ατλαντικού και Ειρηνικού Ωκεανού).

3.3. Δραστηριότητα: Παιχνίδι «Γίνε Έμπορος!» (20λ)

Τα παιδιά χωρίζονται σε ομάδες και κάθε ομάδα είναι ένας έμπορος που πρέπει να επιλέξει ένα προϊόν, να βρει την χώρα και το λιμάνι από όπου θα το στείλει και να αποφασίσει την διαδρομή του.

**Επέκταση εργαστηρίου**

1. Καταιγισμός ιδεών:

Ρωτήστε τα παιδιά γιατί τα τρόφιμα και γενικότερα τα προϊόντα μεταφέρονται κυρίως κατά ενενήντα τοις εκατό (90%) μέσω της ναυτιλίας και καταγράψτε τις απαντήσεις τους.

2. Δημιουργία εμπορικών διαδρομών

Τα παιδιά σχεδιάζουν μία νέα εμπορική διαδρομή και παρουσιάζουν τα εμπορεύματά τους. Ζητήστε από τα παιδιά να σχεδιάσουν έναν απλό χάρτη που να δείχνει μία θαλάσσια διαδρομή από την Ελλάδα προς μία άλλη χώρα, επισημαίνοντας τα κύρια λιμάνια και τα μέρη που θα περάσει το πλοίο.

Υλικά που θα χρειαστούν:

- Χάρτες με εμπορικές θαλάσσιες διαδρομές.

- Υλικά για σχεδίαση (μαρκαδόροι, χαρτιά, ψαλίδια).

3. Κουίζ «Ταξιδιώτης του Εμπορίου»

👉 Ερώτηση 1: Ποιο από τα παρακάτω προϊόντα μεταφέρεται περισσότερο μέσω της θάλασσας;  
α) Τα φρούτα  
β) Το πετρέλαιο  
γ) Τα ρούχα  
δ) Τα παιχνίδια  
(Σωστή απάντηση: β)

👉 Ερώτηση 2: Ποια είναι η σημαντικότερη θαλάσσια διαδρομή στον κόσμο;  
α) Από την Ευρώπη στην Ασία   
β) Από την Ευρώπη στην Αφρική

γ) Από την Ασία στον Βόρειο Παγωμένο Ωκεανό  
δ) Από τη Νότια Αμερική στην Αφρική   
(Σωστή απάντηση: α)

👉 Ερώτηση 3: Ποιο από τα παρακάτω δεν είναι μεγάλο λιμάνι;  
α) Το Ρότερνταμ  
β) Η Σαγκάη  
γ) Η Αθήνα  
δ) Η Σιγκαπούρη  
(Σωστή απάντηση: γ)

👉 Ερώτηση 4: Ποιο είναι το κύριο μέσο μεταφοράς εμπορευμάτων μεταξύ ηπείρων;​

α) Το αεροπλάνο​

β) Το τρένο​

γ) Το πλοίο​

δ) Το αυτοκίνητο

*(Σωστή απάντηση:* γ)​

👉 Ερώτηση 5: Ποιο από τα παρακάτω είναι το πιο σημαντικό λιμάνι εμπορίου στην Ελλάδα;​

α) Η Θεσσαλονίκη​

β) Ο Πειραιάς​

γ) Η Πάτρα

δ) Το Ηράκλειο​

*(Σωστή απάντηση:* β)​

4.**✔️✖️** **Σωστό ή Λάθος**

-Τα περισσότερα προϊόντα στον κόσμο μεταφέρονται με αεροπλάνο. (Λάθος)

-Τα λιμάνια βοηθούν στην μεταφορά εμπορευμάτων και επιβατών. (Σωστό)

-Η ναυτιλία είναι ασήμαντη για την παγκόσμια οικονομία. (Λάθος)

-Τα εμπορικά πλοία μεταφέρουν μόνο τρόφιμα. (*Λάθος*)​

-Η Διώρυγα του Σουέζ συνδέει την Μεσόγειο Θάλασσα με την Ερυθρά

Θάλασσα. (*Σωστό*)​

5. **Αντιστοίχιση:**

🟢Αντιστοιχίστε τα παρακάτω προϊόντα με τις χώρες από τις οποίες προέρχονται:​

**Προϊόντα:** **Χώρες:**

1.Σοκολάτα​ α) Ινδία

2.Τσάι β) Κίνα​

3. Μπαχαρικά​ γ) Ελβετία

4. Μάνγκο δ) Βραζιλία

*Απαντήσεις:*


1 γ

2 β​

3 α​

4 δ

6. Ναυτικό Σταυρόλεξο

****

**Οριζόντια**

1. Ο Πειραιάς είναι ένα μεγάλο…
2. Μεταφέρονται από αεροπλάνα, αλλά κυρίως από πλοία.
3. Τα προϊόντα που αγοράζει μία χώρα από άλλες χώρες.

**Κάθετα**

1. Τα προϊόντα που στέλνει μία χώρα σε άλλες χώρες.
2. Ένα στενό κανάλι από το οποίο περνούν τα πλοία.
3. Ο τρόπος με τον οποίο οι άνθρωποι ανταλλάσσουν πράγματα!

**Λύσεις Σταυρόλεξου**

Οριζόντια

1. Λιμάνι
2. Εμπορεύματα
3. Εισαγωγές

Κάθετα

1. Εξαγωγές
2. Διώρυγα
3. Εμπόριο