**Εργαστήριο 7:** **«Γίνε ναυτικός για μία μέρα σε μία παγκόσμια ναυτική υπερδύναμη - την Ελλάδα!»**

**Οδηγός εκπαιδευτικού**

Διάρκεια: 2 διδακτικές ώρες

📌Προσδοκώμενα μαθησιακά αποτελέσματα 7ου εργαστηρίου:

Έπειτα από την ολοκλήρωση του εργαστηρίου, οι μαθητές/τριες θα είναι σε θέση να:

- επιχειρηματολογούν για την σημασία της Ελλάδας ως παγκόσμιας ναυτιλιακής δύναμης και για τη συμβολή της στο διεθνές εμπόριο,

- επιλύουν ναυτικές προκλήσεις, αναπτύσσοντας δεξιότητες συνεργασίας και επικοινωνίας,

- αναγνωρίζουν την σημασία της συνεργασίας και της αλληλεγγύης στην επιτυχία μιας αποστολής.

**Δραστηριότητες**

**Δραστηριότητα 1: Εισαγωγή και σύνδεση με τα προηγούμενα εργαστήρια (5λ)**

🚢⚓ Στο τελευταίο εργαστήριο, ο/η εκπαιδευτικός καλεί τα παιδιά να γίνουν για λίγο ναυτικοί και να αξιοποιήσουν όλες τις δεξιότητες και γνώσεις που απέκτησαν μέσα από το ταξίδι των έξι (6) προηγούμενων εργαστηρίων.

Ενδεικτικό εισαγωγικό κείμενο**:** *Η Ελλάδα, αν και είναι μία μικρή χώρα, είναι μία παγκόσμια ναυτιλιακή υπερδύναμη!! Τα εμπορικά πλοία κυριαρχούν και στους πέντε (5) ωκεανούς και οι Έλληνες/ίδες αξιωματικοί είναι από τους/τις καλύτερους/ες στον κόσμο και φυσικά περιζήτητοι/ες! Στο σημερινό εργαστήριο, δεν είμαστε απλώς μαθητές/τριες…****Γινόμαστε ναυτικοί!***

**Δραστηριότητα 2:** **Γίνε ναυτικός (40λ)**

Παιχνίδι Ρόλων: Τέσσερις μικρές, αλλά πραγματικές ναυτικές ιστορίες.

Ο/Η εκπαιδευτικός χωρίζει τα παιδιά σε ομάδες - πληρώματα. Κάθε παιδί στην ομάδα επιλέγει έναν ρόλο: καπετάνιος/ισσα, ναύτης, μηχανικός, χαρτογράφος, μάγειρας/ισσα, αξιωματικός Γέφυρας. Ο/Η εκπαιδευτικός βοηθάει τις ομάδες να κατανοήσουν τις ιστορίες (βλ. φύλλο εργασίας δραστηριότητας 2) και ζητάει στο τέλος οι μαθητές/τριες να εμπλουτίσουν τις ιστορίες με στοιχεία από τα προηγούμενα εργαστήρια, τα οποία δεν υπάρχουν (π.χ. τον ρόλο κάθε εργαζόμενου/ης στο πλοίο, τα ναυτικά όργανα, τις νέες θαλάσσιες διαδρομές, τη νέα τεχνολογία που χρησιμοποιούν τα πλοία). Στο τέλος, ζητάει από κάθε ομάδα να παρουσιάσει την ιστορία της στην τάξη.

**Πρώτη ιστορία – Μία μέρα στο πλοίο! 🚢**

Φαντάσου…



Ξυπνάς μέσα σε ένα μεγάλο καράβι που ταξιδεύει στη Μεσόγειο.

Είσαι ο/η μικρός/ή καπετάνιος/ισσα για σήμερα!

⚓ 6:30 π.μ. Ξύπνημα και καλημέρα στο πλήρωμα.

⚓ 7:00 π.μ. Πρωινός έλεγχος στην γέφυρα – βλέπεις τους χάρτες και το GPS.

⚓ 8:00 π.μ. Έρχεται μήνυμα από τον δορυφόρο: «Πρόσεχε, φυσάει πολύ νότια».

⚓ 9:00 π.μ. Αλλάζεις λίγο την πορεία με την πυξίδα και το τιμόνι.

⚓10:00 π.μ. Μία ομάδα δελφινιών εμφανίζεται καθώς πλησιάζεις στα πανέμορφα νησιά του Αιγαίου! Το πλοίο περνά ήσυχα.

⚓11:00 π.μ. Επικοινωνείς με το λιμάνι του Πειραιά μέσω ασυρμάτου.

⚓12:00 μ.μ. Το πλοίο φτάνει στον προορισμό του με ασφάλεια – η αποστολή ολοκληρώθηκε!

**Δεύτερη ιστορία. Μία μέρα με τον ναυτικό Δημήτρη στο πλοίο**

**«Αιολικός»!**

Ο Δημήτρης είναι αξιωματικός του θρυλικού εμπορικού ναυτικού της Ελλάδας και ταξιδεύει με ένα μεγάλο, σύγχρονο πλοίο που μεταφέρει containers. Κάθε του μέρα είναι και ξεχωριστή! Πάμε να δούμε τι κάνει:



☀️ Πρωί – Ξύπνημα και Έλεγχος

Ο Δημήτρης ξυπνάει νωρίς, στις 6:30 το πρωί. Πλένεται, τρώει πρωινό και φοράει την εντυπωσιακή στολή του. Πηγαίνει στην γέφυρα και κοιτάζει τον ναυτικό χάρτη, την πυξίδα και το GPS. Μαζί με τον Καπετάνιο, ελέγχει την πορεία και τον καιρό.

«Όλα καλά! Συνεχίζουμε ανατολικά!» λέει.

🕛 Μεσημέρι – Δουλειά και Λίγη Ξεκούραση

Ο Δημήτρης κάνει βόλτα στο κατάστρωμα, για να δει αν όλα είναι εντάξει. Βοηθά στις επικοινωνίες με άλλα πλοία και το λιμάνι. Μετά την βάρδια, κάθεται λίγο στο σαλόνι του πληρώματος. Παίζει επιτραπέζια παιχνίδια ή βλέπει μία ταινία με τους φίλους του.

🌇 Απόγευμα – Κίνηση και Γυμναστική

Στα σύγχρονα πλοία υπάρχει μικρό γυμναστήριο! Ο Δημήτρης κάνει λίγο διάδρομο, βάρη ή ποδήλατο. Κάποιοι ναυτικοί παίζουν μπάσκετ στο κατάστρωμα ! Άλλοι βγαίνουν για βόλτα στην θάλασσα και κοιτούν ένα τεράστιο κοπάδι από δελφίνια να κολυμπούν δίπλα στο πλοίο και το υπέροχο ηλιοβασίλεμα.

🌙 Βράδυ – Ξεκούραση και Όνειρα

Ο Δημήτρης τρώει βραδινό στην τραπεζαρία με το πλήρωμα. Μετά, μιλάει με την οικογένειά του από το κινητό, χάρις στους δορυφόρους που δίνουν ίντερνετ στο πλοίο. Γράφει στο ημερολόγιό του τι έκανε μέσα στην μέρα. Και τέλος, πέφτει για ύπνο, κάτω από τους ήχους της θάλασσας.

Ο Δημήτρης αγαπά την δουλειά του γιατί κάθε μέρα είναι διαφορετική.

Κάνει δουλειά, αλλά έχει και χρόνο να παίξει, να αθληθεί, να μάθει και να γελάσει!

**Τρίτη ιστορία: Το πλοίο που έσωσε τους ναυαγούς 🛟🚤**

Μία περιπέτεια στο Αιγαίο για μικρούς ναυτικούς

Το πλοίο «Γαλάζιος Ορίζοντας» ταξίδευε ήρεμα από την Ρόδο προς την Κρήτη. Ήταν ένα μεγάλο πλοίο με containers, γεμάτο προμήθειες και φορτία. Ο αξιωματικός καταστρώματος, μόλις τελείωσε την βάρδια του, καθόταν στην γέφυρα κοιτώντας την θάλασσα με τα κιάλια.



Ξαφνικά, ο ασύρματος έκανε «μπζζζτ!».

–«SOS! SOS! Μικρή βάρκα εντοπίστηκε στα δεξιά»!

–Είναι μία πλαστική βάρκα και μέσα έχει ανθρώπους! Χρειάζονται βοήθεια!

Ο καπετάνιος σηκώθηκε όρθιος:

– «Αλλάζουμε πορεία τώρα»! «Το πλήρωμα σε δράση!»

Ο μηχανικός μείωσε ταχύτητα. Ο πλοηγός έδωσε νέο δρόμο στο πλοίο. Ο Στέλιος έτρεξε να φέρει κουβέρτες, νερό και φρούτα. Οι ναυτικοί με το τηλεσκόπιο εντόπισαν την μικρή βάρκα να κουνιέται απαλά πάνω στα κύματα. Το πλοίο πλησίασε σιγά - σιγά, χωρίς να κάνει μεγάλο κύμα. Οι άνθρωποι στην βάρκα ήταν κουρασμένοι, αλλά καλά.

Το πλήρωμα τούς ανέβασε με ασφάλεια στο πλοίο, τους μίλησε ήρεμα και τους έδωσε φροντίδα.

Όλοι μαζί, σαν ομάδα! 🤝

Ο καπετάνιος επικοινώνησε με το λιμενικό:

«Έχουμε τους ανθρώπους ασφαλείς. Κατευθυνόμαστε προς το κοντινότερο λιμάνι.»

Το πλοίο έφτασε αργά το απόγευμα.

Οι διασωθέντες χαμογελούσαν με ανακούφιση.

Και το πλήρωμα... ένιωθε περήφανο, γιατί έκανε το σωστό.

**Τέταρτη ιστορία: Μεταφέροντας container – Από τον Πειραιά στη Σαγκάη! 🚢📦**

Μία μέρα στο μεγάλο πλοίο «Αιγαίο Αστέρι».

Καλημέρα!

Σήμερα ξεκινάμε από τον Πειραιά, ένα από τα μεγαλύτερα λιμάνια της Ευρώπης, ένα μεγάλο ταξίδι με το εντυπωσιακό πλοίο μας που μεταφέρει εμπορευματοκιβώτια – τα γνωστά containers – με προορισμό την Σαγκάη, το μεγαλύτερο λιμάνι του κόσμου !

Ας δούμε όλη τη διαδρομή!

1. Πειραιάς – Το Λιμάνι της Εκκίνησης

Το πλοίο είναι δεμένο στο λιμάνι του Πειραιά. Οι γερανοί φορτώνουν μεγάλα containers με προϊόντα που εξάγουμε στην Κίνα: μάρμαρα, κρασί, ελαιόλαδο, μέλι, γαλακτοκομικά, φρούτα, φαρμακευτικά και καλλυντικά! Οι ναυτικοί ελέγχουν τα συστήματα, τις μηχανές, και κοιτάζουν τον ναυτικό χάρτη. Ο πλοηγός βοηθά το πλοίο να φύγει με ασφάλεια.

«Έτοιμοι για αναχώρηση! Κατεύθυνση: Ανατολή!»

2. Πλέοντας στη Μεσόγειο uάλασσα

Το πλοίο περνάει από τα μοναδικής ομορφιάς νησιά του Αιγαίου μας, την Κύπρο και φτάνει στην Αίγυπτο. Εκεί μπαίνει στο κανάλι του Σουέζ – ένα μακρύ και στενό κανάλι. Οι ναυτικοί προσέχουν πολύ και επικοινωνούν με τους ελεγκτές. Οι ναυτικοί βλέπουν καμήλες, άμμο δεξιά και αριστερά και ξαφνικά, τις Πυραμίδες!

3. Ερυθρά Θάλασσα & Ινδικός vκεανός

Το πλοίο ταξιδεύει πιο γρήγορα τώρα! Οι ναυτικοί χρησιμοποιούν GPS και δορυφορικό ίντερνετ για να ελέγχουν την πορεία. Το πλήρωμα βλέπει δελφίνια να παίζουν στα νερά! Ένας μηχανικός κάνει έλεγχο στις μηχανές και το βυθόμετρο.

4. Περνώντας από την Ινδία

Το πλοίο κάνει μία μικρή στάση για ανεφοδιασμό. Οι ναυτικοί ξεκουράζονται, στέλνουν μηνύματα και μιλάνε με τις οικογένειές τους μέσω Starlink δορυφόρων.

Οι δορυφόροι Starlink είναι σαν πολύ μικρά διαστημικά μηχανήματα ή σαν ρομποτάκια, που έχει στείλει ο Elon Musk (εφευρέτης και επιχειρηματίας) στο διάστημα και πετάνε γύρω από την Γη. Αυτοί οι δορυφόροι στέλνουν γρήγορο ίντερνετ σε ανθρώπους που ζουν σε απομακρυσμένα μέρη — σε βουνά, νησιά ή ερήμους, όπου δεν φτάνουν εύκολα τα καλώδια του ίντερνετ.



Ο καιρός αλλάζει – φυσάει! Ο καπετάνιος δίνει εντολή για αλλαγή πορείας για πιο ασφαλή νερά.

5. Περνώντας τη uάλασσα της Νότιας Κίνας

Τα πλοία εδώ είναι πολλά και έρχονται από όλον τον κόσμο! Ο ελεγκτής κυκλοφορίας δίνει οδηγίες στον ασύρματο. Το πλοίο πλησιάζει την Σαγκάη – μία από τις μεγαλύτερες πόλεις της Κίνας και το μεγαλύτερο λιμάνι του κόσμου.

6. Σαγκάη – Το τέλος του ταξιδιού

Οι γερανοί ξεφορτώνουν τα containers. Τα προϊόντα ταξιδεύουν τώρα σε εργοστάσια και στα καταστήματα. Το πλήρωμα καθαρίζει, γράφει αναφορές, και ξεκουράζεται.

Το ταξίδι τελείωσε – η αποστολή ολοκληρώθηκε!

**Σημαντικές Σημειώσεις για το ταξίδι:**

🔹 **Απόσταση:** Το ταξίδι από τον Πειραιά στη Σαγκάη καλύπτει περίπου επτά χιλιάδες οκτακόσια (7.800) ναυτικά μίλια. Είναι ένα μεγάλο ταξίδι που μπορεί να διαρκέσει περίπου δεκαεννέα (19) ημέρες!

🔹 **Διαφορετική διαδρομή:** Αν η Διώρυγα του Σουέζ είναι κλειστή, θα πρέπει να πλεύσουμε γύρω από το νότιο άκρο της Αφρικής, το Ακρωτήριο της Καλής Ελπίδας. Αυτή η διαδρομή είναι πολύ μεγαλύτερη, περίπου δεκατέσσερεις χιλιάδες εκατό (14.100) ναυτικά μίλια, και θα διαρκούσε περίπου τριάντα τέσσερεις (34) ημέρες.

🔹**Ομαδική Εργασία:** Στο πλοίο, όλοι έχουν σημαντικό ρόλο. Ο/Η καπετάνιος/ισσα, ο/η υποπλοίαρχος, ο/η ασυρματιστής και όλοι οι ναύτες συνεργάζονται για να διασφαλίσουν ένα ασφαλές και επιτυχημένο ταξίδι.

Με σωστό σχεδιασμό και καλή συνεργασία, το πλοίο μας θα φτάσει με ασφάλεια από την Ελλάδα στην Κίνα, συνδέοντας δύο μακρινές χώρες και φέρνοντας τους ανθρώπους πιο κοντά. Καλή πλεύση, καπετάνιε/ισσα! 🌍🛳️

**Δραστηριότητα 3: Αντιμετώπιση πρώτων προκλήσεων (20λ)**

1. Δραστηριότητα:

* Ο/Η εκπαιδευτικός δίνει τα παρακάτω σενάρια (μπορεί να τα εκτυπώσετε και να τα δώσει σε καρτέλες για να είναι η δραστηριότητα πιο διασκεδαστική [βλ. φύλλο εργασίας δραστηριότητας 3]).
* Οι ομάδες πρέπει να βρουν λύσεις, χρησιμοποιώντας γνώσεις από τα προηγούμενα εργαστήρια και τις ιστορίες.

Ενδεικτικά σενάρια:

🟥 Σενάριο 1: Ναυαγοί στο πέλαγος!

Το πλοίο σας παρουσίασε μία βλάβη και βρεθήκατε στο μέσο της θάλασσας, χωρίς να φαίνεται στεριά! Έχετε λίγα πράγματα μαζί σας και όλοι κοιτάτε γύρω σας απορημένοι.

🧠 *Τι μπορείτε να κάνετε; Πώς θα μείνετε ασφαλείς; Θα φτιάξετε καταφύγιο; Πώς θα ζητήσετε βοήθεια;*



🟦 Σενάριο 2: Έρχεται καταιγίδα!

Καθώς ταξιδεύετε με την φανταστική σας βάρκα, ξαφνικά ο ουρανός σκοτεινιάζει! Ακούγεται βροντή και ξεκινά να φυσάει δυνατός άνεμος.  
🧠 *Τι μπορείτε να κάνετε για να μείνετε ασφαλείς μέχρι να περάσει η καταιγίδα; Πού θα κρυφτείτε; Ποιος θα βοηθήσει;*



🟩 Σενάριο 3: Ένα παράξενο πλοίο!

Καθώς ταξιδεύετε στην θάλασσα, βλέπετε ένα πλοίο που δεν έχετε ξαναδεί. Δεν έχει σημαία και δεν καταλαβαίνετε από που έρχεται και που πάει.  
🧠 *Τι νομίζετε ότι είναι; Είναι φίλοι ή μήπως χρειάζονται βοήθεια; Πώς θα το καταλάβετε;*



🟨 Σενάριο 4: Δεν έχουμε νερό!

Το ταξίδι σας κρατάει πολλές μέρες και το νερό στο καράβι τελειώνει!  
🧠 *Τι θα κάνετε; Πώς θα βρείτε καθαρό νερό; Ποιος έχει ιδέες για να μην διψάσει το πλήρωμα;*



**Δραστηριότητα 4: Αξιολόγηση & Ανατροφοδότηση (25λ)**

Στόχος: Αναστοχασμός, αξιολόγηση του προγράμματος και επιβράβευση.

✏️ Μαθητές/τριες:

4.1. Κουίζ γνώσεων (βλ. φύλλο εργασίας 4.1) (10λ)

**Παιχνίδι ερωτήσεων: «Πλοήγηση στη θάλασσα»**

👉 Ερώτηση 1: Ποιος/α είναι υπεύθυνος/η για την καθοδήγηση του πλοίου;

Απάντηση: Ο/Η καπετάνιος/ισσα.

👉 Ερώτηση 2: Ποιο εργαλείο χρησιμοποιούμε για να βρίσκουμε την κατεύθυνση στη θάλασσα;

Απάντηση: Την πυξίδα.

👉 Ερώτηση 3: Τι πρέπει να φοράμε για ασφάλεια όταν βρισκόμαστε στο κατάστρωμα;

Απάντηση: Σωσίβιο.

👉 Ερώτηση 4: Ποιο μέλος του πληρώματος είναι υπεύθυνο για την προετοιμασία του φαγητού;

Απάντηση: Ο/Η μάγειρας/ισσα.

👉 Ερώτηση 5: Ποιο εργαλείο χρησιμοποιούμε για να εντοπίζουμε άλλα πλοία ή εμπόδια στη θάλασσα;

Απάντηση: Το ραντάρ.

👉 Ερώτηση 6: Ποιο εργαλείο χρησιμοποιούν οι ναυτικοί για να μετρούν το βάθος της θάλασσας;

Απάντηση: Το βυθόμετρο.

👉 Ερώτηση 7: Ποιο είναι το όνομα του αστεριού που βοηθά τους ναυτικούς να προσανατολίζονται την νύχτα στο βόρειο ημισφαίριο;

Απάντηση: Ο Πολικός Αστέρας.

👉 Ερώτηση 8: Τι σημαίνει όταν ένα πλοίο υψώνει μία κόκκινη σημαία;

Απάντηση: Σημαίνει κίνδυνο ή προειδοποίηση.

👉 Ερώτηση 9: Ποιο μέλος του πληρώματος είναι υπεύθυνο για την επισκευή και τη συντήρηση των μηχανών του πλοίου;

Απάντηση: Ο/Η μηχανικός.

👉 Ερώτηση 10: Τι μας δείχνουν οι αριθμοί στους ναυτικούς χάρτες;  
α) Τη θερμοκρασία του νερού  
β) Το βάθος της θάλασσας  
γ) Την ταχύτητα του ανέμου

Απάντηση: Το βάθος της θάλασσας

👉 Ερώτηση 11: Ποιος βοηθά τα πλοία τη νύχτα;  
α) Ένας φάρος  
β) Ένα ψάρι  
γ) Ένα πειρατικό πλοίο

Απάντηση: Ένας φάρος

👉 Ερώτηση 12: Αν η απόσταση σε έναν χάρτη είναι πέντε (5) εκατοστά και η κλίμακα είναι ένα προς εκατό χιλιάδες (1:100.000), πόση είναι η πραγματική απόσταση σε χιλιόμετρα;  
α) Τρία (3) χιλιόμετρα  
β) Πέντε (5) χιλιόμετρα  
γ) Δέκα (10\_ χιλιόμετρα

Απάντηση: Πέντε (5) χιλιόμετρα\*

👉 Ερώτηση 13: Γιατί είναι σημαντικό να αποφεύγουμε τα ρηχά νερά;

α) Γιατί το πλοίο μπορεί να κολλήσει   
β) Γιατί έχει πολλά ψάρια  
γ) Γιατί είναι πιο κρύο το νερό  
Απάντηση**:** Γιατί το πλοίο μπορεί να κολλήσει

👉 Ερώτηση 14: Πώς μπορούμε να βρούμε τη σωστή κατεύθυνση στη θάλασσα;  
α) Κοιτάζοντας τον ήλιο  
β) Χρησιμοποιώντας τον ναυτικό χάρτη και το GPS  
γ) Ρωτώντας ένα άλλο πλοίο

Απάντηση: Χρησιμοποιώντας τον ναυτικό χάρτη και το GPS

👉 Ερώτηση 15: Ποιο από τα παρακάτω ΔΕΝ είναι σύμβολο σε ναυτικό χάρτη;

α) Φάρος

β) Σημαδούρα  
γ) Δρόμος   
Απάντηση: Δρόμος

\* Υπολογισμός για εκπαιδευτικούς:

1:100.000 σημαίνει ότι 1 εκ. στον χάρτη = 100.000 εκ. στην πραγματικότητα. Άρα 5 εκ. = 5 × 100.000 = 500.000 εκ.

500.000 εκ. = 5.000 μέτρα = 5 χιλιόμετρα

🎯 Συμπέρασμα – Βαθμολογία του/ης καπετάνιου/ισσας!

🔹 9 -15 σωστές απαντήσεις: Συγχαρητήρια, είσαι έτοιμος/η για μεγάλα ταξίδια! 🚢⚓  
🔹 7 - 8 σωστές απαντήσεις: Καλή προσπάθεια, αλλά χρειάζεσαι λίγη ακόμα εξάσκηση! 🌊  
🔹 Κάτω από 3 σωστές απαντήσεις: Δεν πειράζει, ξαναδοκίμασε και σύντομα θα γίνεις εξαιρετικός/ή ναυτικός! 🏴‍☠️

🎉 Συγχαρητήρια σε όλους τους/τις μικρούς καπετάνιους/ισσες! 🌍🚢⚓

4.2. Φύλλο Αναστοχασμού μαθητή/τριας (15λ)

1. Τα εργαστήρια σου φάνηκαν ενδιαφέροντα; (μία απάντηση)

1. Πάρα πολύ 2. Πολύ 3. Μέτρια 4. Λίγο 5. Καθόλου

2. Οι δραστηριότητες σου άρεσαν; (μια απάντηση)

1. Πάρα πολύ 2. Πολύ 3. Μέτρια 4. Λίγο 5. Καθόλου

3. Το εργαστήριο που σου άρεσε περισσότερο ήταν; (μία [1] απάντηση)

Εργαστήριο 1: «Η θάλασσα, οι θησαυροί της και ο θαλάσσιος πλούτος».

Εργαστήριο 2: «Η ιστορία της ναυτιλίας: Από τα κουπιά στα πλοία με φτερά».

Εργαστήριο 3: «Οι ήρωες της θάλασσας – Τα ναυτικά επαγγέλματα».

Εργαστήριο 4: «Το θαλάσσιο εμπόριο και οι θαλάσσιες διαδρομές».

Εργαστήριο 5: «Πλοηγώντας στη θάλασσα: Πώς να διαβάζουμε τους ναυτικούς χάρτες».

Εργαστήριο 6: «Τα πλοία του μέλλοντος, το μέλλον της ναυτιλίας και η προστασία του θαλάσσιου περιβάλλοντος».

Εργαστήριο 7: «Γίνε ναυτικός για μία μέρα σε μία παγκόσμια ναυτική υπερδύναμη - την Ελλάδα!»

4. Τι σού άρεσε περισσότερο από το εργαστήριο; \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Ποιο σημείο σού φάνηκε δύσκολο; \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Ποιος ρόλος σού άρεσε περισσότερο και γιατί; \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Θα ήθελες να γίνεις ναυτικός όταν μεγαλώσεις; Ναι / Όχι / Ίσως

8. Θα ήθελες να αφιερώσουμε περισσότερο χρόνο σε κάποια/ες από τις δραστηριότητες που υλοποιήθηκαν;

Αν ναι, σε ποια/ες………

9. Τι θα ήθελες κυρίως να προστεθεί στο πρόγραμμα για να γίνει πιο ενδιαφέρον για εσένα; (μια (1) απάντηση)

α. Βίντεο,

β. Παιχνίδια ερωτήσεων - απαντήσεων,

γ. Περισσότερο θεατρικό παιχνίδι (παντομίμα κ.λ.π.),

δ. Ατομικές ασκήσεις,

ε. Παιχνίδια στον υπολογιστή,

στ. Άλλο…(γράψε την ιδέα σου)

✅ Εκπαιδευτικοί:

- Φύλλο Αξιολόγησης Δραστηριότητας

Τομείς: Συμμετοχή – Κατανόηση – Οργάνωση – Παρατηρήσεις

🧢 Κλείσιμο – Δίπλωμα Μικρού/ής Καπετάνιου/ισσας + Φωτογράφιση

📋 Φύλλο Αξιολόγησης για Εκπαιδευτικούς

Ημερομηνία Υλοποίησης: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Τάξη / Ηλικία Μαθητών/τριών: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Πώς αξιολογείτε την συνολική εμπλοκή των παιδιών στα εργαστήρια;

☐ Πολύ Ενεργή  
☐ Ικανοποιητική  
☐ Μέτρια  
☐ Χαμηλή

2. Τα αναμενόμενα μαθησιακά αποτελέσματα των εργαστηρίων καλύφθηκαν;

☐ Πλήρως  
☐ Επαρκώς  
☐ Μερικώς  
☐ Καθόλου

3. Οι δραστηριότητες ήταν κατάλληλες για την ηλικία των παιδιών;

☐ Ναι  
☐ Εν μέρει  
☐ Όχι

4. Ποια δραστηριότητα δούλεψε καλύτερα και γιατί;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Υπήρξαν δυσκολίες κατά την εφαρμογή; Αν ναι, ποιες;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Πώς ήταν η συνεργασία των μαθητών/τριών και των ομάδων μεταξύ τους;

☐ Πολύ Καλή  
☐ Καλή  
☐ Μέτρια  
☐ Δύσκολη

7. Τι θα αλλάζατε/βελτιώνατε για επόμενη εφαρμογή;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Παρατηρήσεις για συγκεκριμένους μαθητές/τριες/ομάδες ή γενικά σχόλια:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_


Αξιολόγηση των μαθητών/τριών από τους/τις εκπαιδευτικούς

Ερωτηματολόγιο/ Κλείδα Παρατήρησης

|  |  |  |
| --- | --- | --- |
|  | Οι μαθητές/τριες είναι σε θέση να: |  |
| Εργαστήριο 1 | - συζητούν για τους «θησαυρούς» της θάλασσας  - παρουσιάζουν τα θαλάσσια ζώα  - επιχειρηματολογούν για την σημασία της προστασίας της θάλασσας. | Πολύ/Αρκετά/Λίγο/Καθόλου  Πολύ/Αρκετά/Λίγο/Καθόλου  Πολύ/Αρκετά/Λίγο/Καθόλου |
| Εργαστήριο 2 | - παρουσιάζουν επιγραμματικά την εξέλιξη της ναυτιλίας από την αρχαιότητα έως σήμερα  - επιχειρηματολογούν για την σημασία των πλοίων στην καθημερινή ζωή | Πολύ/Αρκετά/Λίγο/Καθόλου  Πολύ/Αρκετά/Λίγο/Καθόλου |
| Εργαστήριο 3 | - παρουσιάζουν τα βασικά επαγγέλματα της ναυτιλίας,  - αντιπαραβάλλουν τους διαφορετικούς ρόλους για κάθε επαγγελματία σε ένα πλοίο ή λιμάνι | Πολύ/Αρκετά/Λίγο/Καθόλου  Πολύ/Αρκετά/Λίγο/Καθόλου |
| Εργαστήριο 4 | - επιχειρηματολογούν για την σημασία του θαλάσσιου εμπορίου στην σύγχρονη οικονομία  - αναγνωρίζουν τις βασικές εμπορικές θαλάσσιες διαδρομές από την αρχαιότητα έως σήμερα | Πολύ/Αρκετά/Λίγο/Καθόλου  Πολύ/Αρκετά/Λίγο/Καθόλου |
| Εργαστήριο 5 | - αναγνωρίζουν τα κυριότερα ναυτικά όργανα  - επεξηγούν τι είναι οι ναυτικοί χάρτες και γιατί χρησιμοποιούνται  - επιχειρηματολογούν για την σημασία της σωστής πλοήγησης για την ασφάλεια στη θάλασσα | Πολύ/Αρκετά/Λίγο/Καθόλου  Πολύ/Αρκετά/Λίγο/Καθόλου  Πολύ/Αρκετά/Λίγο/Καθόλου |
| Εργαστήριο 6 | - αναλύουν την σημασία της ναυτιλίας του μέλλοντος  - περιγράφουν τα μελλοντικά ναυτικά επαγγέλματα και τις απαιτούμενες δεξιότητες.  - αξιολογούν κριτικά τις επαγγελματικές προοπτικές που προσφέρει η ναυτιλία του μέλλοντος | Πολύ/Αρκετά/Λίγο/Καθόλου  Πολύ/Αρκετά/Λίγο/Καθόλου  Πολύ/Αρκετά/Λίγο/Καθόλου |
| Εργαστήριο 7 | - επιχειρηματολογούν για την σημασία της Ελλάδας ως παγκόσμιας ναυτιλιακής δύναμης και την συμβολή της στο διεθνές εμπόριο.  - δημιουργούν εικονικά ναυτικά ταξίδια και βασικές διαδρομές (π.χ. Πειραιάς–Σαγκάη) με αναφορά σε λιμάνια και περιοχές.  - επιλύουν ναυτικές προκλήσεις, αναπτύσσοντας δεξιότητες συνεργασίας και επικοινωνίας.  -αναγνωρίζουν την σημασία της συνεργασίας και της αλληλεγγύης στην επιτυχία μίας αποστολής. | Πολύ/Αρκετά/Λίγο/Καθόλου  Πολύ/Αρκετά/Λίγο/Καθόλου  Πολύ/Αρκετά/Λίγο/Καθόλου  Πολύ/Αρκετά/Λίγο/Καθόλου |

**Επέκταση εργαστηρίου**

1. Ναυτικό σταυρόλεξο



**Οριζόντια**

1. Μεγάλος, σκληρός βράχος που προεξέχει από τη θάλασσα.
2. Μέρος στο λιμάνι όπου σταματούν τα πλοία για την επιβίβαση και αποβίβαση των επιβατών.
3. Στην θάλασσα της Σομαλίας, είδαμε από μακριά…

**Κάθετα**

1. Όργανο που χρησιμοποιείται από τα πλοία (και τα αεροπλάνα) για να καταλαβαίνουν πού βρίσκονται.
2. Όταν η θάλασσα είναι πολύ ήρεμη και κάνει το ταξίδι εύκολο και ασφαλές.
3. Ο/Η καπετάνιος/ισσα ήρθε με την εντυπωσιακή του/της…

**Λύσεις Σταυρόλεξου**

Οριζόντια

1. Σκόπελος
2. Αποβάθρα
3. Πειρατές

Κάθετα

1. Ραντάρ
2. Μπουνάτσα
3. Στολή

2. Θεατρικό Αυτοσχεδιασμού: Η πρόκληση στη σκηνή! **🎭**

* Κάθε ομάδα διαλέγει ένα «καρτελάκι πρόκλησης» (π.χ. SOS, φωτιά, απώλεια προσανατολισμού).
* Έχουν πέντε έως δέκα (5–10) λεπτά για να ετοιμάσουν ένα σύντομο σκετσάκι και να παρουσιάσουν πώς λύνουν την κατάσταση ως πλήρωμα.

3. Κόμικ: Η περιπέτεια στη θάλασσα 🖍️

* Οι ομάδες δημιουργούν μία μικρή ιστορία-κόμικ τρία έως τέσσερα (3–4) καρέ, όπου παρουσιάζεται ένα ναυτικό πρόβλημα και η λύση του.
* Πρέπει να φαίνονται οι ρόλοι κάθε μέλους του πληρώματος.

Δραστηριότητες Διάχυσης.

Προτείνεται να διοργανωθούν εκδηλώσεις όπως:,

- Παρουσιάσεις και συζητήσεις των μαθητών/τριών.

- Παρουσιάσεις σε εκπαιδευτικούς.

- Συζητήσεις και παρουσιάσεις σε γονείς/κηδεμόνες.

Επιπλέον μπορούν να προγραμματιστούν:

- δράσεις προβολής των αποτελεσμάτων του εργαστηρίου στους τοπικούς φορείς και στην τοπική κοινωνία,

- παρουσιάσεις και επισκέψεις σε επιχειρήσεις που συνδέονται με τη ναυτιλία.

**Συμπεράσματα εργαστηρίου 7 και Τελικός Στόχος**

Το εργαστήριο «Γίνε ναυτικός για μία μέρα!» είναι το μεγάλο φινάλε του προγράμματος, όπου τα παιδιά εφαρμόζουν όλες τις γνώσεις τους σε ένα διασκεδαστικό, διαδραστικό και συνεργατικό παιχνίδι ρόλων. Μαθαίνουν να παίρνουν αποφάσεις, να συνεργάζονται, να ρωτάνε και να εκτιμούν τη σημασία της ναυτικής ζωής μέσα από τις εμπειρίες πραγματικών ναυτικών.

Δίνει στα παιδιά τον ρόλο του ήρωα/ηρωίδας ναυτικού, κάτι που τα ενθουσιάζει, ενώνει όλες τις προηγούμενες ενότητες με βιωματικό τρόπο, προσφέρει κίνητρο (το δίπλωμα), αλλά και συγκίνηση, γιατί τα παιδιά νιώθουν ότι ολοκλήρωσαν κάτι σπουδαίο. Είναι μία δραστηριότητα που τα ενεργοποιεί, τα ενθαρρύνει να σκεφτούν και τα κάνει να νιώσουν περήφανα για όσα έμαθαν.

Στο τέλος, οι μαθητές/τριες απαντούν σε ένα απλό κουΐζ και παίρνουν το Δίπλωμα του/ης μικρού/ής καπετάνιου/ισσας και φωτογραφίζονται!